​ລັດ​ຖະ​ບານ​ລາວ ​ດຳ​ເນີນ​ນະ​ໂຍ​ບາຍ​ຮັດ​ສາຍ​ແອວ ດ້ານ​ລາຍ​ຈ່າຍ​ ຍັງຜົນ​ໃຫ້​ເສດ​ຖະ​ກິດ ​ຂະ​ຫຍາຍ​ຕົວ ຫຼຸດ​ລົງ​
ທ່ານ​ ສຸ​ລິນ​ທອນ ເລືອງ​ຄຳ​ສິງ ໄດ້​ໃຫ້​ການ​ຢືນ​ຢັນ​ວ່າ “ການຊົມ​ໃຊ້​ພາຍ​ໃນ​ຂອງ​ບາງ​ຂົງ​ເຂດ ກະ​ແມ່ນ​ຫຼຸດ​ລົງ ເນື່ອງ​ຈາກ​ບາງ​ມາດ​ຕະ​ການ​ຂອງ​ພາກ​ລັດ​ເຊັ່ນ ມາດ​ຕະ​ການ​ການ​ຮັດ​ສາຍ​ແອວບາງ​ອັນທີ່​ບໍ່​ຈຳ​ເປັນ.
ການດຳເນີນນະໂຍບາຍຮັດສາຍແອວດ້ານລາຍຈ່າຍຂອງລັດຖະບານລາວມີຜົນ ເຮັດໃຫ້ເສດຖະກິດຂະຫຍາຍຕົວ ຫຼຸດລົງໃນປີ 2019 ທັງຍັງເຮັດໃຫ້ລາຍໄດ້ຂອງ ປະຊາຊົນລາວ ໃນບາງເຂດຕ້ອງຫຼຸດລົງດ້ວຍ ຊົງຣິດ ໂພນເງິນ ມີລາຍງານຈາກບາງກອກ ທ່ານສຸລິນທອນ ເລື່ອງຄຳສິງ ນັກເສດຖະສາດອາວຸໂສຂອງທະນາຄານພັດທະນາ ເອເຊຍ (ADB) ສຳນັກງານປະຈຳລາວ ຖະແຫຼງຄາດໝາຍວ່າ ເສດຖະກິດໂດຍຮວມ ຂອງລາວ ໃນປີ 2019 ຈະຂະຫຍາຍຕົວເພີ້ມຂຶ້ນ ໃນອັດຕາສະເລ່ຍບໍ່ເກີນ 6 5 ເປີເຊັນຊຶ່ງເປັນການຂະຫຍາຍຕົວທາງເສດຖະກິດ ໃນລະດັບດຽວກັນ ກັບໃນປີ 2018 ຜ່ານມາ ໃນນີ້ຈະເປັນການຂະຫຍາຍຕົວ ໃນພາກກະສິກຳ 2 5 ເປີເຊັນ ພາກບໍລິການ 6 7 ເປີເຊັນ ແລະພາກອຸດສາຫະກຳ 8 1 ເປີເຊັນ ຕາມລຳດັບ ຫາກແຕ່ວ່າ ກໍມີປັດໄຈພາຍໃນລາວ ທີ່ຈະສົ່ງຜົນກະທົບຕໍ່ລະດັບຄາດໝາຍ ດັ່ງກ່າວ ໃນຫຼາຍດ້ານດ້ວຍກັນ ເຊັ່ນ ການດຳເນີນນະໂຍບາຍຮັດສາຍແອວດ້ານລາຍຈ່າຍ ຂອງລັດຖະບານລາວແລະການຍຸຕິການສົ່ງອອກໄມ້ທ່ອນໄປຕ່າງປະເທດ ທີ່ໄດ້ ສົ່ງຜົນກະທົບຕໍ່ລາຍໄດ້ຂອງປະຊາຊົນລາວ ທີ່ຮັບຈ້າງຕັດໄມ້ໃຫ້ກັບບັນດາບໍລິສັດ ຄ້າໄມ້ນັ້ນ ດັ່ງທີ່ທ່ານ ສຸລິນທອນ ໄດ້ໃຫ້ການຢືນຢັນວ່າ ແຕ່ຢ່າງໃດກໍຕາມ ເພື່ອເປັນການເຮັດໃຫ້ເສດຖະກິດລາວ ມີການຂະຫຍາຍຕົວໃນ ອັດຕາສະເລ່ຍບໍ່ຫຼຸດ 6 5 ເປີເຊັນ ດັ່ງກ່າວ ທ່ານທອງລຸນ ສີສຸລິດ ນາຍົກລັດຖະມົນຕີ ກໍໄດ້ເນັ້ນໜັກໃຫ້ທຸກພາກສ່ວນ ຈະຕ້ອງປະສານສົມທົບເຂົ້າໃນການປະຕິບັດ 8 ມາດຕະການ ກະຕຸ້ນເສດຖະກິດແຫ່ງຊາດຢ່າງເຂັ້ມງວດ ໃນປີ 2019 ນີ້ ຊຶ່ງປະກອບ ດ້ວຍການຄຸ້ມຄອງເສດຖະກິດມະຫາພາກ ໃຫ້ມີສະຖຽນລະພາບແລະໝັ້ນທ່ຽງ ປັບປຸງການຄຸ້ມຄອງລະບົບການເງິນແລະງົບປະມານ ລັດໃຫ້ແຂງແຮງ ທັງນີ້ ດ້ວຍການປະຕິຮູບກົນໄກ ໃນການເກັບລາຍຮັບທີ່ທັນສະໄໝ ແລະໂປ່ງໃສ ຄຸ້ມຄອງ ເງິນຕາໃຫ້ມີສະຖຽນລະພາບ ປະຕິບັດນະໂຍບາຍດອກເບ້ຍຕາມກົນໄກຕະຫຼາດ ປັບປຸງສະພາຫວະແວດລ້ອມ ໃນການດຳເນີນງານທຸລະກິດສົ່ງເສີມການລົງທຶນ ພາຍໃນ ແລະຈາກຕ່າງປະເທດ ໃຫ້ເພີ້ມຂຶ້ນສົ່ງເສີມການຜະລິດສິນຄ້າແລະພັດທະນາ ການບໍລິການ ໂດຍສຸມໃສ່ການຜະລິດເພື່ອຊົມໃຊ້ພາຍໃນແລະຫຼຸດຜ່ອນການນຳເຂົ້າ ຈາກຕ່າງປະເທດ ສຸມໃສ່ການພັດທະນາດ້ານວັດທະນະທຳສັງຄົມ ແລະການແກ້ໄຂຄວາມທຸກຍາກ ຄົ້ນຄວ້າຜັນຂະຫຍາຍ ແລະຈັດຕັ້ງປະຕິບັດເປົ້າໝາຍການພັດທະນາຢ່າງຍືນຍົງ ໃຫ້ເປັນແຜນການແລະໂຄງການລະອຽດທີ່ມີປະສິດທິຜົນບໍລິຫານລັດຖະການ ຕາມລະບຽບກົດໝາຍ ຢ່າງເຂັ້ມງວດທີ່ແນໃສ່ການສໍ້ລາດບັງຫຼວງໃຫ້ເປັນຮູບປະທຳ ສະເໜີສະພາແຫ່ງຊາດ ແລະສະພາທ້ອງຖິ່ນໃຫ້ຕິດຕາມກວດກາ ການປັບປຸງນິຕິກຳ ໃຫ້ສອດຄ່ອງ ກັບສະພາບຕົວຈິງ ເພື່ອຮັບປະກັນສະຖຽນລະພາບແລະຄວາມເປັນ ລະບຽບຮຽບຮ້ອຍ ທາງສັງຄົມໃຫ້ໄດ້ຢ່າງຄັກແນ່ ທາງດ້ານຄະນະຊ່ຽວຊານຂອງທະນາຄານໂລກ ໄດ້ສະຫຼຸບສະພາຫວະທາງເສດ ຖະກິດ ໃນປີ 2018 ຂອງລາວວ່າ ມີການຂະຫຍາຍເພີ້ມຂຶ້ນ 6 5 ເປີເຊັນ ໂດຍຫຼຸດລົງ ຈາກ 6 9 ເປີເຊັນ ໃນປີ 2017 ເພາະວ່າໄພນ້ຳຖ້ວມ ຄັ້ງໃຫຍ່ ເຮັດໃຫ້ການຜະລິດ ດ້ານກະສິກຳ ໄດ້ຕ່ຳກວ່າແຜນການແລະຜົນຜະລິດແຮ່ທາດ ກໍຫຼຸດລົງ 2 ເປີເຊັນ ທຽບໃສ່ປີ 2017 ສ່ວນອັດຕາເງິນເຟີ້ ກໍເພີ່ມຂຶ້ນ 3 ຫາ 5 ເປີເຊັນ ຈາກການປັບຂຶ້ນ ລາຄາສິນຄ້ານຳເຂົ້າຈາກຕ່າງປະເທດ ທີ່ລັດຖະບານລາວ ບໍ່ສາມາດຄວບຄຸມລາຄາ ໄດ້ຢ່າງມີປະສິດທິພາບນັ້ນ ແຕ່ຢ່າງໃດກໍຕາມ ການຂະຫຍາຍຕົວທາງເສດຖະກິດ ໃນອັດຕາສະເລ່ຍ 6 5 ເປີເຊັນ ດັ່ງກ່າວ ກໍເຮັດໃຫ້ຍອດຜະລິດຕະພັນຮວມພາຍໃນ (GDP) ໃນປີ 2018 ສາມາດ ສະເລ່ຍເປັນລາຍຮັບໄດ້ຂອງປະຊາຊົນລາວ ທີ່ລະດັບ 2,599 ໂດລາ ຕໍ່ຄົນ ຊຶ່ງສູງກວ່າ ເປົ້າໝາຍທີ່ສະພາແຫ່ງຊາດລາວຮັບຮອງ ທີ່ 2,536 ໂດລາ ຕໍ່ຄົນ